I 1985 ble Kaziranga nasjonalpark oppført på UNESCOs verdensarvliste på grunn av parkens unike naturmiljø. Kaziranga har vært rammet av flere naturlige og menneskeskapte katastrofer i tiårene før og etter år 2000. Flom forårsaket av overfylte elver har ført til betydelige tap av dyreliv. Inngrep begått av mennesker langs periferien har også ført til redusert skog og villmark og tap av dyrenes habitat.